En middelsstor (vingespenn 16-18 millimeter), kontrastrikt tegnet vikler som kan kjennes (i alle fall hos ferske eksemplarer) på den rosa fargen i forvingens lyse tverrbånd. Forvingens grunnfarge er lysgrå, i den indre delen er det to sjokoladebrune siksak-tverrbånd. Utenfor det ytterste av disse er det er bredt, skrått, litt uregelmessig, blekrosa tverrbånd. Vingespissen er mørkbrun. Bakvingen er lyst gråbrun.